CELEX: 62016TA0734
Language: sl
Date: 2018-03-20 00:00:00
Title: Zadeva T-734/16: Sodba Splošnega sodišča z dne 20. marca 2018 – Argyraki/Komisija (Javni uslužbenci — Uradniki — Pokojnine — Izračun let pokojninske dobe — Upoštevanje obdobij službovanja kot pomožne uslužbenke — Pogoji — Pravna podlaga)

7.5.2018   
            
            
               SL
            
            
               Uradni list Evropske unije
            
            
               C 161/49
            
         Sodba Splošnega sodišča z dne 20. marca 2018 – Argyraki/Komisija
   (Zadeva T-734/16) (1)
   
   ((Javni uslužbenci - Uradniki - Pokojnine - Izračun let pokojninske dobe - Upoštevanje obdobij službovanja kot pomožne uslužbenke - Pogoji - Pravna podlaga))
   (2018/C 161/54)
   Jezik postopka: francoščina
   
      Stranki
   
   
      Tožeča stranka: Vassilia Argyraki (Bruselj, Belgija) (zastopnik: S. Pappas, odvetnik)
   
      Tožena stranka: Evropska komisija (zastopniki: sprva G. Berscheid, G. Gattinara in A.-C. Simon, nato G. Berscheid, G. Gattinara in L. Radu Bouyon, agenti)
   
      Predmet
   
   Predlog na podlagi člena 270 PDEU za razglasitev ničnosti odločbe z dne 29. januarja 2016 Urada Komisije za vodenje in plačevanje posameznih pravic (PMO), s katero je zavrnil predlog tožeče stranke za odobritev obdobij službovanja kot pomožne uslužbenke v okviru izračuna njenih pokojninskih pravic.
   
      Izrek
   
   
               1.
            
            
               Odločba z dne 29. januarja 2016 Urada Evropske komisije za vodenje in plačevanje posameznih pravic (PMO), s katero je zavrnil predlog Vassilie Argyraki, da se ji obdobja službovanja, ki jih je dopolnila kot pomožna uslužbenka, odobrijo kot obdobja službovanja kot začasna uslužbenka v okviru izračuna njenih pokojninskih pravic, se razglasi za nično.
            
         
               2.
            
            
               Komisiji se naloži plačilo stroškov.
            
         
      (1)  UL C 462, 12.12.2016.